**TOREK, 15. 12. 2020**

**SLJ: SPOZNALI SMO (DZ/75)**

Danes preberi v DZ/75 še en strip. Kaj ti strip sporoča v prvi vrsti? Krepko napisane besede ti povedo dogajanje za **danes, včeraj in jutri.**

Spoznali smo, kako opišemo dogajanje, ki se dogaja danes, kako tisto, ki se bo zgodilo jutri in kako tisto, ki se je zgodilo včeraj. Odpri DZ/65, 70, 71 in ponovi.

Kaj pa v drugi vrsti? Tudi tukaj ti pomagajo krepko napisane besede. Kako si že pomagamo pri zapisu **besed nagajivk**?

Učili smo se pravilno pisati besede nagajivke. Odpri DZ/ 72, 73 in ponovi.

In še tretja vrsta. Na kaj ste bili vi pozorni, ko ste **opisovali osebo**?

Tukaj pa smo brali različna opisovalna in pripovedovalna besedila. Odpri DZ/ 68, 69 in ponovi.

**SLJ: PREVERIM SVOJE ZNANJE (DZ/76)**

Odlično. Sedaj, ko si vse ponovil/a, odpri DZ/76 in preberi navodila. Rešuj počasi in pri delu bodi natančen/a. Piši s pisanimi črkami.

**MAT: DELJENJE Z 2 (DZ / 8)**

Zdaj pa že vem, da znaš poštevanko števila 2. Hitro jo ponovi, tokrat brez zvezka.

Kako delimo s številom 2 si najprej poglej na spodnji povezavi:

[**https://www.youtube.com/watch?v=GRhvubPLaDk**](https://www.youtube.com/watch?v=GRhvubPLaDk)

Da si boš lažje zapomnil pa prepiši še v zvezek:

|  |
| --- |
| DELIMO S ŠTEVILOM 2  2 : 2 = 1, ker je 1 ⋅ 2 = 2  4 : 2 = 2, ker je 2 ⋅ 2= 4  6 : 2 = 3, ker je 3 ⋅ 2 = 6  8 : 2 = 4, ker je 4 ⋅ 2 = 8  10 : 2 = 5, ker je 5 ⋅ 2 = 10  12 : 2 = 6, ker je 6 ⋅ 2 = 12  14 : 2 = 7, ker je 7 ⋅ 2 = 14  16 : 2 = 8, ker je 8 ⋅ 2 = 16  18 : 2 = 9, ker je 9 ⋅ 2 = 18  20 : 2 = 10 ker je 10 ⋅ 2 = 20 |

DZ / 8

Natančno si oglej in preberi 1. nalogo. Na enak način ( z obkrožanjem) reši še ostali dve nalogi ( bodi pozoren, da boš obkrožal po dva predmeta).

**SPO: ŽIVLJENJSKI KROG ( DZ/36)**

Oglej si razlago snovi na spodnji povezavi.

[**https://www.youtube.com/watch?v=bC1U7J7vUI4&feature=youtu.be**](https://www.youtube.com/watch?v=bC1U7J7vUI4&feature=youtu.be)

V zvezek prepiši:

**ŽIVLJENJSKI KROG ŽIVIH BITIJ**

**LJUDJE se rodimo, rastemo, se razvijamo, staramo in na koncu umremo. Živimo različno dolgo.**

**ŽIVALI se skotijo / izvalijo, rastejo, razvijajo, starajo in poginejo.**

**RASTLINE kalijo, rastejo, cvetijo, dajejo plodove, se posušijo in razgradijo.**

Reši 6. nalogo na str. 36.

**ŠPO: PRESKAKOVANJE KOLEBNICE**

Najprej se ogrej s tekom. Teči 3 minute. Nato naredi 8 gimnastičnih vaj, vem, da te že dobro poznaš.

Sedaj pa poišči daljšo vrv (ali zveži skupaj 2 kolebnici) in k sodelovanju povabi še ostale družinske člane.

Potrebuješ 2 prostovoljca, ki bosta nihala vrv v levo in desno. Ostali člani jo morate preskočiti. Najprej sonožno, nato po eni in po drugi nogi, s skokom in obratom v zraku …

Naslednja vaja se glasi: podtekanje vrteče se kolebnice. Torej še vedno 2 vrtita kolebnico, ostali člani pa tečejo pod njo.

Preskakovanje vrteče kolebnice. Komu jo bo uspelo največkrat preskočiti?

Za zaključek prisluhni skladbi in se udobno namesti. Zapri oči in opazuj svoje dihanje. Odpočij si.

<https://www.youtube.com/watch?v=WJ3-F02-F_Y>

DODATNI POUK

Klikni na datoteko in odprla se ti bo naloga.

